**ZKD forum**

**Srijeda, 26. veljače 2020. u 14 sati**

**Konferencijska dvorana Knjižnice Filozofskog fakulteta Sveučilišta u Zagrebu (2. kat)**

Organizator: Zagrebačko knjižničarsko društvo

**UMIJEĆE LAGANJA**

Program:

14.00  **Kako poučavati o dezinformacijama i manipulacijama u virtualnom svijetu?**

Predavač: **Igor Kanižaj**, potpredsjednik Društva za komunikacijsku i medijsku kulturu

Knjižničari su ključni dionici u poučavanju o dezinformacijama i manipulacijama kojima smo izloženi u virtualnom svijetu. U izlaganju će biti opisani glavni oblici dezinformacija i manipulacija na koje nailazimo u medijskom prostoru i u virtualnom svijetu. Uz osvrt na postojeće stanje i preduvjete za učinkoviti medijski odgoj u Hrvatskoj predstavit ćemo i primjere radionica za djecu, mlade i odrasle.

14.45 pauza za kavu

15.10 **Panel rasprava**

Moderatorica: **Ana Dasović**

Sudionici:

* **Igor Kanižaj**, Fakultet političkih znanosti
* **Danijel Labaš**,Fakultet hrvatskih studija, predsjednik DKMK
* **Saša Ceci**, Institut Ruđer Bošković
* **Tanja Rudež**, znanstvena novinarka

Izraz *fake news* ukorijenio se u našoj svakodnevici, da vjerojatno više i ne primjećujemo koliko i sami počinjemo sumnjati u gotovo svaku informaciju koju dobivamo kroz medije. Ogromna količina informacija i brzina kojom ih dobivamo cijeli je svijet pretvorila u "globalno selo", a razvojem tehnologije svijet je nepovratno promijenjen. Komunikacija i informacija postale su platforma za izgradnju potpuno novih vrijednosti, načina razmišljanja, a *umijeće laganja* postaje poprilično unosna vještina.

17.00 Završetak

Prijave su otvorene do popunjenja mjesta.

Link za prijavu sudjelovanja:

<https://forms.gle/4thpTSHwjw8Wq1sG9>

Dođite, poslušajte, uključite se…

Vidimo se srijedom u Knjižnici Filozofskog fakulteta u Zagrebu!

Program je sufinanciran sredstvima Ministarstva kulture

